system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Gregorian Bivolaru.
assistant
Gregorian Bivolaru (), numit acum Magnus Aurolsson, este un profesor de yoga acreditat, autor de cărți spirituale și fondatorul Mișcării de Integrare Spirituală în Absolut (MISA) - cea mai mare școală de yoga din Europa. Este actualmente (septembrie 2023) căutat de Interpol.

Este fratele vitreg (după tată) al omului politic Gabriel Bivolaru.

Practică și predă yoga din anul 1970. Înainte de Revoluție a fost permanent supravegheat și anchetat de Securitate, iar după Revoluția din 1989 persecuțiile din partea autorităților au continuat, ceea ce l-a determinat ca în anul 2005 să se refugieze in Suedia unde a primit azil politic in ianuarie 2006. Are in continuare statut de azilant politic.

Înainte de 1989 
Gregorian Bivolaru a absolvit liceul Gheorghe Șincai în București în anul 1971. Aflăm din fișele securității (din 25 mai 1971) că tânărul Gregorian „este tipul unui om slăbuț, poartă ochelari, foarte studios, dotat intelectual excepțional (...), manifestă preocupare intensă în studierea limbilor vechi, ca: latină, greacă, fiind cunoscut de profesorii liceului ca unul dintre cele mai dotate elemente din liceul respectiv (n.n. liceul Gh. Șincai din București)”.

Tot în acest an (1971) s-a angajat ca muncitor necalificat la Antrepriza de Metrou București pe postul de instalator; în paralel începe să predea primul său curs de yoga.

În acea perioadă, mișcarea yoga din România devenise obiectul unei ample acțiuni de supraveghere, hărțuire și reprimare implicând Securitatea, Procuratura și Miliția, interesul primordial creându-se în jurul unuia din instructorii yoga: Gregorian Bivolaru.

Se cunoaște din dosarele Securității că acesta a început să predea cursuri de yoga la începutul anilor ’70, la Ecran Club, o casă de cultură aflatăîn apropierea campusului Politehnicii. Dintr‑o întâmplare, interesele neobișnuite ale lui Gregorian Bivolaru fuseseră înregistrase de Securitate de pe vremea când acesta era elev de liceu.

Gregorian Bivolaru a început să fie lucrat prin dosar de cercetare pentru legături suspecte cu cetățeni străini încă din 1970.

În anul 1972 a fost luat în vizorul Securității, iar cu ocazia unei percheziții domiciliare s-au ridicat o serie de materiale în urma cărora s-a concluzionat ca Gregorian Bivolaru are manifestări necorespunzătoare, corespondează cu foarte multe persoane din străinătate și dovedește un interes deosebit pentru științele oculte. După ce a început să corespondeze cu Mircea Eliade, marele istoric al religiilor care trăia în Franța, considerat însă de comuniști ”dușman al poporului”, Gregorian Bivolaru a avut parte de prima descindere a Securității la locuința sa, în 1972, înainte să împlinească 20 de ani, în urma căreia i s-a confiscat corespondența cu Mircea Eliade și i s-a cerut să nu-i mai trimită scrisori.

Spre finalul anului 1971, Gregorian Bivolaru va fi subiectul unei ”vânători” și a unei serii continue de note informative, filaje, percheziții, multe dintre rezultatele acestor investigații fiind consemnate in dosarul de la CNSAS.

Conștient de riscurile la care se expune, Gregorian Bivolaru a început să predea yoga la începutul anilor '70, sub denumirea de ”gimnastică psihosomatică”, în diferite case de cultură și centre studențești, până în 1982, când a avut loc marele scandal legat de Mișcarea Transcendentală din România. Până atunci practica yoga era liberă, iar diferite tehnici de hatha yoga erau folosite chiar și de angajații Ministerului de Interne. Iar Bivolaru, în ciuda hărțuirii permanente, nu părea intimidat.

Însă, odată cu Meditația Transcendentală, tot acest context, polițienesc și totuși permisiv cu activitățile yoga, legale, în care Bivolaru reușise să reziste și să își continue chemarea s‑a prăbușit. Cu acea ocazie, regimul Ceaușescu a arestat și a închis sute de practicanți ai acestei mișcări sub acuzația de ”misticism suspect care poate duce la destabilizarea statului” și ulterior toate practicile spirituale orientale, inclusiv yoga și artele marțiale, au fost interzise. Gregorian Bivolaru a continuat să practice yoga și să o predea celor interesați, pe ascuns, urmărit și hărțuit permanent de Securitate, urmând astfel cea mai cumplita perioada a represiunii.

A fost condamnat, în 1977, la un an de închisoare pentru multiplicare și răspândire de materiale pornografice, de ocultism și magie neagră.
În declarațiile inculpatului erau menționați și câțiva clienți, majoritatea persoane publice ale acelor vremuri.
A scăpat de pușcărie deoarece sentința în dosarul său a fost pronunțată în preajma zilei de naștere a lui Nicolae Ceaușescu, care, printr-un decret prezidențial, a dispus grațierea în masă infractorilor „mărunți”.

A doua condamnare s-a produs în aprilie 1984, când viitorul lider MISA a primit un an și jumătate, însă a evadat din sediul Securității de pe Calea Rahovei din București pe 13 iulie 1984, unde fusese închis pentru prestarea fără autorizație a activității de profesor de yoga.
El a ținut să scape neapărat din închisoare, deoarece ar fi urmat să i se însceneze o tentativă de „asasinare telepatică” a președinte lui Nicolae Ceaușescu. În anii care au urmat, printre "ucenicii" săi a început să circule povestea că evadarea a fost posibilă datorită unor tehnici speciale de yoga.

A fost prins după trei zile în locuința unei practicante yoga, iar în septembrie 1984 a fost condamnat la un an și șase luni de închisoare pentru săvârșirea infracțiunii de evadare.  A făcut închisoare în regim special, unde a fost ținut în lanțuri grele, de 7‑8 kg, care se aplicau cu nituri. Nu a fost eliberat la jumătatea pedepsei, conform procedurii penale încazul în care condamnatul nu crea probleme. La un moment dat, a fost repartizat cu condamnații la moarte. A fost ținut până în ultima zi de detenție, chiar până la ora 22.00.

În ciuda regimului barbar în care a fost ținut în închisoare, odată eliberat, Gregorian Bivolaru și-a continuat ședințele de yoga. Cinci ani mai târziu, în 1989, acesta a fost arestat din nou, tot pentru răspândire de materiale cu conținut obscen.
Printre acestea se aflau și câteva fotografii în care Gregorian se presupunea că întreținea relații sexuale cu prietena sa din acea perioadă.
În acest din urmă caz, anchetatorii au stabilit că omul nu are discernământ, drept pentru care s-a dispus scoaterea de sub urmărire penală și internarea lui într-o clinică de specialitate, până la însănătoșire.

Până în anul 1989 a figurat în mod constant pe lista celor mai periculoși oameni pentru regimul comunist, fiind permanent în vizorul Securității, însă nu a încetat în niciun moment să practice și să predea yoga, prin aceasta realizând un act unic de rezistență spirituală în România comunistă. Gabriel Andreescu, cercetător al arhivelor CNSAS, dizident și militant pentru drepturile omului, afirmă în cartea sa ”MISA - Radiografia unei represiuni” că grupul de yoghini coordonat de Gregorian Bivolaru este ”singurul exemplu de rezistență colectivă îndelungată sub regimul lui Nicolae Ceaușescu”.

Imediat după Revoluție, Bivolaru a înființat MISA, care a ajuns să adune astăzi peste 40.000 de simpatizanți, din țară și străinătate.

Pe 4 iulie 2011 Tribunalul București a emis sentința civila Nr 1271 (în dosarul 48765/3/2010) prin care se recunoaște caracterul politic al condamnărilor suferite de Gregorian Bivolaru și al internării sale în Spitalul Psihiatric Poiana Mare. Aceasta este o confirmare a faptului că în toți anii de dinainte de revoluție Gregorian Bivolaru a fost persecutat politic, iar toate acuzațiile aduse împotriva sa au fost fabricate de autorități. Este verdict definitiv și irevocabil.

MISA 
Imediat după Revoluție, Gregorian Bivolaru împreună cu alți cursanți au dezbătut căile de continuare a practicii yoga, pe care o urmaseră în ciuda reprimării. În urma dezbaterilor a apărut ideea înființării unei organizații non-profit, formulă pentru care optaseră mulți alții înaintea lor. În ianuarie 1990, Judecătoria Sectorului 1 București a hotărât acordarea personalității juridice organizației intitulate Mișcarea de Integrare Spirituală în Absolut (MISA).

Primele conferințe și cursuri realizate în ianuarie 1990 imediat după Revoluție au avut un succes imens. În primele luni ale anului 1990 s-au înscris mii de cursanți la cursurile de yoga MISA din orașele București, Cluj, Iași și Brașov. În anii următori s-au deschis cursuri ale școlii de yoga MISA în multe alte orașe din țară și din străinătate.

În prezent, MISA are aproape 30 de ani de activitate neîntreruptă și școli de yoga unde se predă după metodologia MISA în peste 30 de țări, devenind astfel cea mai mare școală de yoga din Europa.

În cadrul cursurilor de yoga predate în cadrul MISA, precum și în sutele de conferințe susținute începand cu anul 1990, Gregorian Bivolaru a facut o serie de revelații spirituale unice și a realizat o sinteză excepțională între diferitele tradiții spirituale a omenirii.

Gregorian Bivolaru a fost membru onorific al European Yoga Council până în aprilie 2008, dată la care a fost exclus din aceasta și din asociațiile afiliate. 
Shri Yogacharya Ajita, în calitate de președinte al Consiliului European de Yoga al Alianței Europene de Yoga, a anunțat Federația Internațională de Yoga următoarele: "Am decis oficial ca Mihai Stoian, Grieg Bivolaru și toate persoanele legate de MISA / NATHA sa fie excluse fără întârziere din organizația noastră și calitatea de membru sa le fie retrasă, pentru că s-a dovedit că nu sunt interesați de nici o formă de yoga, că se folosesc chiar de yoga ca de un paravan pentru practici ilegale, că nu respectă regulile și standardele organizației noastre, că manifestă o lipsă inimaginabilă de integritate morală și că nu pot fi convinși să își schimbe atitudinea."Gardianul: Presedintele Consiliului European de Yoga a hotarat excluderea MISA din federatia internationala, 17 aprilie 2008, hotnews.ro, accesat la 11 aprilie 2011

Această excludere a fost ulterior urmată de o serie de articole pe situl oficial al MISA, în care mișcarea își prezintă poziția.

În ciuda tuturor obstacolelor, Gregorian Bivolaru și-a continuat atât activitatea spirituală, ghidând în calitate de mentor dezvoltarea școlii de yoga, precum și pe cea literară, publicând până în prezent peste 100 de cărți și broșuri și sute de articole. Cursul de yoga structurat de el s-a extins practic în toată România, iar filiale ale școlii s-au deschis în peste 30 de țări de pe toate continentele.

Probleme juridice 
Nicolae Ceaușescu a interzis cursurile de yoga și în general toate cursurile care aveau origini orientale, meditația transcedentală, acupunctură, etc.).

După decembrie 1989, deși practica yoga a fost din nou permisă, Gregorian Bivolaru continuă să fie persecutat, lucru confirmat de către rapoartele Amnesty International, Apador-CH și ale altor organizații de apărare a drepturilor omului și mai nou de către justiția suedeză. Aceste persecuții au culminat în data de 18 martie 2004 când aproximativ 300 de polițiști și jandarmi, însoțiți de procurori, au pătruns în forță, fără somație, atât în casa acestuia, cât și în 16 imobile proprietate personală a unor practicanți yoga și membri M.I.S.A. și au operat confiscări de bunuri.

Din aceste motive apropiații săi, dar și autorități din Uniunea Europeană cum ar fi: Comisia Parlamentară pentru drepturile omului din Parlamentul Finlandez; parlamentarul european Ulla Sandbaeck sau organizații specializate în apărarea drepturilor omului Amnesty International, Apador-CH) acuză statul român de persecuții, de încălcarea drepturilor omului și de probleme grave în justiție.

Gregorian Bivolaru este dat în urmărire generală pe 4 iulie 2004 pe baza unui mandat de arestare care expiră în octombrie 2004, prelungirea acestuia urmând să fie judecată de către tribunalul din Sibiu. Un al doilea mandat de arestare este emis în data de 15 aprilie 2005 sub acuzația de "trafic de persoane și infracțiuni asociate crimei organizate".

În martie 2005 Gregorian Bivolaru cere azil politic în Suedia, motivând că nu are încredere în obiectivitatea justiției române. Pe 4 aprilie 2005, Poliția suedeză din Malmö îl reține pe Gregorian Bivolaru la orele 13, în timp ce acesta se află la o a doua întrevedere (prima având loc cu aproximativ două săptămâni înainte) la Biroul de Imigrări. După aceasta, Ministerul Justiției din România începe, prin intermediul Interpol, procedurile de extrădare.

Cererea de extrădare formulată de autoritățile române împotriva lui Gregorian Bivolaru a fost respinsă de cea mai înaltă instanță suedeză. Bivolaru a primit azil politic în Suedia în 2005.

Completul de judecată format din cinci judecători ai Curții Supreme din Stockholm a ajuns la concluzia că Gregorian Bivolaru nu are nici o șansă să aibă parte de un proces echitabil în România.

Această decizie a fost transmisă oficial Ministerului de Justiție din România în data de 16 decembrie 2005. În urma primirii acestei decizii, Ministrul Justiției, Monica Macovei i-a trimis procurorului general o solicitare prin care cere verificarea de urgență a modului în care s-au realizat anchetele în cazul lui Gregorian Bivolaru. Adresa a fost trimisă și președintelui Consiliului Superior al Magistraturii, Dan Lupașcu.

Este nevoie de încă cinci ani pentru ca pe 23 iulie 2010 un complet de judecată al tribunalului din Sibiu să dea o soluție în acest caz. Soluția în procesul lui Gregorian Bivolaru indică faptul că acesta a fost achitat prin constatarea fie a lipsei de probe (procurorii au refuzat să prezinte mandatele de interceptare, considerându-le secret de stat, așa că interceptările nu au putut fi admise ca probe) fie a prescrierii infracțiunilor de care era acuzat.

Pentru acuzația de trafic de persoane procesul de la Cluj, al său și al altor învinuiți, nu s-a încheiat, deși excepțiile de neconstituționalitate invocate de cei acuzați au fost deja respinse.

Gregorian Bivolaru a cerut prin avocatul său despăgubiri statului român pentru internarea psihiatrică forțată la care a fost supus.

Înalta Curte de Casație și Justiție l-a condamnat definitiv pe data de 14 iunie 2013 la șase ani de închisoare, fără suspendare, pentru „actul sexual cu un minor în formă continuată în legătură cu victima Mădălina Dumitru”. Fosta minoră, Mădălina Dumitru, a afirmat însă, pe toată durata procesului de la ÎCCJ că actul respectiv nu există și că ea nu este o victimă a lui Gregorian Bivolaru, ci a procurorilor și a judecătorilor .

De asemenea l-a achitat pentru toate celelalte acuzații din dosar sau a constatat prescrierea lor.

Pe 27 februarie 2016 a fost arestat în Franța. După extrădarea din Franța a fost deținut în România. El a cerut redeschiderea procesului în care a fost condamnat.

I s-au scăzut un an și trei luni din pedeapsa de șase ani, deoarece a petrecut deja acest timp în detenție.

Curtea de Apel Alba Iulia a respins apelul lui Bivolaru cu privire la redeschiderea procesului.

Pe 13 septembrie 2017 a fost eliberat condiționat.

Conform Agerpres, care citează websiteul EUROPOL, „Bivolaru este căutat pentru [...] abuz sexual și trafic de ființe umane în formă agravantă în Finlanda și Franța în 2008-2013”.

Procesul cu Statul Român 
În decembrie 2010, Gregorian Bivolaru a intentat un proces statului român în care cerea despăgubiri de 30.000 de euro pentru prejudiciile pe care le-ar fi suferit în regimul comunist.

Schimbarea numelui 
În iunie 2006 Gregorian Bivolaru și-a schimbat numele în "Magnus Aurolsson", fiind pe atunci domiciliat în orașul suedez Karlskrona.

Note

Legături externe 
 Pagina oficială a Mișcării de Integrare Spirituală în Absolut
 Informații privind cazul lui Gregorian Bivolaru 
 Un interviu acordat de Bivolaru televiziunii naționale din Danemarca în data de 15 octombrie 2003
 22 octombrie 2005 - Ce s-a petrecut în timpul procesului de la Stockholm
 Raportul realizat de expertul suedez Karl Erik Nylund despre Gregorian Bivolaru și MISA
 Mihai Galatanu despre scandalul Misa si implicatiile politice 

Nașteri în 1952
Yoghini români
MISA
Vegetarieni
Traducători români
Români condamnați
Oameni din județul Dâmbovița
Români în viață
Români expatriați în Suedia
Români reîntorși în România
Nașteri pe 13 martie